《石佛谷》
唐代·皇甫湜

澶漫太行北，千里一块石。平腹有壑谷，深广数百尺。

土僧何为者，老草毛发白。寝处容身龛，足膝隐成迹。

金仙琢灵象，相好倚北壁。花座五云扶，玉毫六虚射。

文人留纪述，时事可辨析。鸟迹巧均分，龙骸极癯瘠。

枯松间槎枿，猛兽恣腾掷。蛣虫食纵，悬垂露凝滴。

精艺贯古今，穷岩谁爱惜。托师禅诵馀，勿使尘埃积。

作者简介：皇甫湜（公元777—835年），中国唐代散文家。引字持正，唐睦州新安（今浙江建德淳安）人。十多岁时就漫游各地，投梁肃，谒杜佑；后又结交顾况，师从韩愈，还求见江西观察使李巽，作书献文，希图荐举，未成。唐德宗贞元十八年(802)，湜在长安参加进士科考试，不第。他广为交游，与白居易、李翱、刘敦质等人往来。